b'\n_START_ARTICLE_\nL\xc3\xa4nsi-Pohjan sairaanhoitopiiri\n_START_PARAGRAPH_\nL\xc3\xa4nsi-Pohjan sairaanhoitopiiri on kuntayhtym\xc3\xa4, jonka muodostavat Lapin nykymaakunnan kuusi lounaisinta kuntaa Kemi, Keminmaa, Simo, Tervola, Tornio ja Ylitornio. Sairaanhoitopiiri j\xc3\xa4rjest\xc3\xa4\xc3\xa4 laissa s\xc3\xa4\xc3\xa4detyt erikoissairaanhoidon palvelut j\xc3\xa4senkuntiensa puolesta. Kuntayhtym\xc3\xa4n palveluksessa oli noin 800 henkil\xc3\xb6\xc3\xa4 vuonna 2007. Asukasluvultaan L\xc3\xa4nsi-Pohjan sairaanhoitopiiri on toiseksi pienin Manner-Suomen sairaanhoitopiireist\xc3\xa4. Vuoden 2013 lopulla piirin alueella oli 64\xc2\xa0200 asukasta.'